**ΑΝΑΛΦΑΒΗΤΙΣΜΟΣ**

Ορισμός: Αναλφαβητισμός είναι η αδυναμία του ατόμου να γράφει , να διαβάζει και να κατανοεί το περιεχόμενο ενός απλού κειμένου.

Διακρίνεται σε:

α) πλήρη (οργανικό) αναλφαβητισμό, πλήρης άγνοια ανάγνωσης και γραφής και

β) μερικό (λειτουργικό ) αναλφαβητισμό , ικανότητα ανάγνωσης αλλά όχι και γραφής.

Γ) ψηφιακό ή τεχνολογικό , που δηλώνει την αδυναμία χρήσης των τεχνολογικών μέσων.

Το φαινόμενο του αναλφαβητισμού καταδεικνύει το βαθμό πολιτισμικής ανάπτυξης ενός λαού . Παρατηρείται κυρίως, στις αναπτυσσόμενες και τριτοκοσμικές χώρες, χωρίς αυτό να σημαίνει πως δεν εμφανίζεται και στις αναπτυγμένες. Στη δεύτερη περίπτωση πλήττει τα μειονεκτικά κοινωνικά στρώματα : τις οικονομικά εξαθλιωμένες τάξεις.

**Αίτια του προβλήματος**  
√ Οικονομικές ανισότητες:  
• τα φτωχότερα οικονομικά στρώματα μένουν αγράμματα (αγρότες και εργάτες)  
• πολλά παιδιά εγκαταλείπουν νωρίς το δημοτικό λόγω της ανάγκης να εργαστούν  
• συνήθως τα φτωχότερα στρώματα έχουν και χαμηλότερες σχολικές επιδόσεις στο σχολείο.  
√ Ανισότητες μεταξύ υπαίθρου-επαρχίας και πόλης.  
√ Αδιαφορία της πολιτείας για χτίσιμο σχολείων στις απομονωμένες περιοχές. Εμπόδια  
στις μετακινήσεις των μαθητών.  
√ Νοοτροπία ορισμένων ανθρώπων για μη αναγκαιότητα της εκπαίδευσης.

**Συνέπειες του φαινομένου**  
√ Κοινωνικό φαινόμενο.  
• τη στιγμή που ο άνθρωπος κατασκευάζει και εφευρίσκει μηχανήματα που μπορούν να κάνουν τη ζωή του ευκολότερη υπάρχουν κάποιοι οι οποίοι δεν έχουν τη δυνατότητα ούτε καν να υπογράψουν.  
• ρατσισμός και απομόνωση των ανθρώπων εκείνων που είναι αγράμματοι.  
• αμάθεια: η αμάθεια είναι η χειρότερη σκλαβιά.  
• δεν αναπτύσσεται η κριτική ικανότητα.  
• φανατισμός (εξαιτίας της αδυναμίας κριτικής σκέψης και άγνοιας)  
• απομόνωση της επαρχίας και ενίσχυση της αστυφιλίας με την επαπειλούμενη ερήμωση της υπαίθρου.  
Σε πολιτικό επίπεδο:

• αναστέλλει τη συμμετοχή των πολιτών στα κοινά.  
• αποτελεί εμπόδιο για την ανάπτυξη συμμετοχικών θεσμών.  
• ενισχύεται ο φανατισμός/μισαλλοδοξία.  
• οι πολίτες χειραγωγούνται, πέφτουν θύματα προπαγάνδας και λαϊκισμού.  
√ Πολιτιστικό πρόβλημα. Ο αγράμματος άνθρωπος δεν είναι σε θέση να καταλάβει ούτε τις νέες μορφές τέχνης, αλλά μένει προσκολλημένος στην Παράδοση.

**Μέτρα αντιμετώπισης**  
• Έλεγχος της πολιτείας και υποχρεωτική εκπαίδευση με πρακτικά μέσα ως και το λύκειο, χτίσιμο σχολείων σε απομακρυσμένες περιοχές και αποστολή εκπαιδευτικών.  
• Στήριξη των αδύναμων μαθητών (ενισχυτική διδασκαλία) ώστε να μην εγκαταλείπουν πρόωρα το σχολείο  
• Καλλιέργεια της κριτικής σκέψης, ώστε να αποφεύγεται η στείρα αποστήθιση, που αποτελεί το βασικό στοιχείο χαμηλών βαθμολογιών.



Αίτια ψηφιακού αναλφαβητισμού

1. ραγδαία ανάπτυξη τεχνολογίας

2. ανισότητα πρόσβασης στα τεχνολογικά μέσα

3. ηλικία

4. φύλο

5. εκπαίδευση

6. τόπος κατοικίας

Συνέπειες ψηφιακού αναλφαβητισμού

1. δυσκολία στην αντιμετώπιση της καθημερινότητας

2. αδυναμία συμμετοχής σε ποικίλες διαδικασίες (π.χ. πληρωμή λογαριασμών, μισθοδοσία – συντάξεις, ψυχαγωγία κλπ)

3. δημιουργία ανισοτήτων στο χώρο εύρεσης εργασίας

4. ανεργία, μείωση παραγωγικότητας μιας χώρας

5. συναισθήματα κατωτερότητας

6. κοινωνικός ρατσισμός – περιθωριοποίηση

Τρόποι αντιμετώπισης ψηφιακού αναλφαβητισμού:

1. ισότητα ευκαιριών στην πρόσβαση ψηφιακών μέσων και εξοπλισμού

2. εφαρμογή ταχύρρυθμων εκπαιδευτικών προγραμμάτων για την εξοικείωση με τις νέες τεχνολογίες

3. σχολεία δεύτερης ευκαιρίας

4. ατομική προσπάθεια